
Atbildes uz 16.01.2025. iesniegtajiem jautājumiem 


Saskaņā ar iepirkuma nolikuma 2.2.apakšpunktu par līguma izpildi, ir norādīta prasība, ka Pretendentam, iesniedzot piedāvājumu, jāiesniedz Darbu veikšanas kalendārais grafiks katram objektam, par katru Konkursa priekšmeta daļu, uz kuru tiek iesniegts piedāvājums, lai Pasūtītājam ir saprotams, kā objekti tiks salāgoti un kādā secībā tiks uzsākti darbi.
Pretendentam ir šādi jautājumi: 

	1.jautājums:
Saskaņā ar Līguma projekta 5.2.apakšpunktu Darbu izpildes termiņš sākas nākamajā darba dienā pēc rakstiska paziņojuma saņemšanas no Pasūtītāja par finansējuma Darbu izpildei pieejamību. Vai Pasūtītājs var norādīt, kad ir plānots uzsākt katras konkursa priekšmeta daļas darbus, lai Pretendents, plānojot savus resursus, to varētu korekti attēlot būvdarbu grafikā?
Atbilde:
Komisija skaidro, ka katras konkursa priekšmeta daļas darbus, kā norādīts Līguma projekta 5.2.apakšpunktā, izpildītājs uzsāk nākamajā darba dienā pēc rakstiska paziņojuma saņemšanas no Pasūtītāja par finansējuma darbu izpildei pieejamību. Ņemot vērā norādīto, Pasūtītājs nevar norādīt precīzi, kad tiks uzsākta katras konkursa priekšmeta daļas darbu izpilde. Darbus plānots uzsākt pēc veiksmīgas iepirkuma procedūras un līgumu noslēgšanas, tiklīdz iestāsies būvdarbiem labvēlīgi laikapstākļi – provizoriski sākot no 15.aprīļa.


	2.jautājums:
Vai Pretendentam, iesniedzot piedāvājumu vienā vai vairākās daļās, ir pieļaujams, ka darbi katrā no objektiem tiek uzsākti dažādos laikos un katrs objekts tiek paredzēts secīgi cits pēc cita?
Atbilde:
Komisija skaidro, ka izpildītājam ir jāizvērtē sava kapacitāte un darbi objektos ir jāveic paralēli, kā arī darbu veikšanas kalendārais grafiks jāsastāda atbilstoši katra objekta norādītajam izpildes termiņam un pirms darbu veikšanas jāsaskaņo ar Pasūtītāju, kurš, nepieciešamības gadījumā var norādīt, ka darbus jāveic nakts stundās vai brīvdienās, lai darbi radītu pēc iespējas mazāku ietekmi uz satiksmi un tās ierobežojumu ilgumu.


	3.jautājums:
Vai, iesniedzot būvdarbu kalendāro grafiku, darbus var attēlot pa galvenajiem būvdarbu veidiem (piemēram, dažādi darbi, segumu atjaunošana, satiksmes aprīkojums, inženiertīkli)?
Atbilde:
Komisija apstiprina, ka par atbilstošu tiks uzskatīts būvdarbu kalendārais grafiks, kurā tiks norādītas galvenās darbu sadaļas.
